I Norge har hver av de tre forsvarsgreinene Hæren, Sjøforsvaret og Luftforsvaret sin intendantur. På 1700-tallet hadde kommissariatvesenet ansvar for forpleining av soldater i felt. I 1825 ble ansvarsområdene samlet ved at det ble opprettet ett embete som arméintendant og én stilling som depotforvalter for å bestyre hærens lagre. I dag er Hærens intendantur (HI) en del av logistikkvåpenet.